Ilupesa on ilusalong Nõmmel, mis avati juulis 2005 aastal eesmärgiga luua mõnus ja hubane koht, kus pakkuda kvaliteetset iluteenust, sõbralikku teenindust ja personaalset lähenemist.
#000001
Ilupesa kollektiivi kuuluvad oma ala parimad spetsialistid: kosmeetikud ja juuksurid. Oleme püüdnud kujundada salongi selliseks, et tulija tunneks ennast alati oodatuna, saaks parima teeninduse ja suhtumise. Meie praegused paljud lojaalsed kliendid kinnitavad, et see on meil õnnestunud. Läheneme kliendile personaalselt, püüdes leida igaühele just temale sobiva lahenduse. Samuti on meie eesmärgiks pidev areng, seetõttu ootame ka tagasisidet oma klientidelt.
#000003
Saame tuttavaks! Olen juuksur Valentina! Sattusin erialale 20 aastat tagasi..Minu inspiratsiooniks on minu kliendid! Mul on hea meel, et mõnikord saan poole tunni pärast kliendi ja sellega ka tema meeleolu täielikult muuta. Mulle meeldib pakkuda kohalolu ja enesekindlust!
#000007
Olen tänaseks kosmeetikutööd teinud pea 15 aastat. Selle aja sisse mahub nii periood õpetajana kosmeetikakoolis, kui arvukalt enesetäiendust, nii erialast kui ilu ja tervist laiemalt toetavaid (toitumine, homöopaatia, taimemaailm jpm). Nii ma siis katsungi oma töös integreerida kõiki oma teadmisi-oskusi oma klientide ilu, tervise ja rahulolu nimel!
#000008
Nii tore Sind siin kohata- saame tuttavaks – olen kosmeetikuna tegelenud nüüdseks juba 21 aastat. Minu kutsumus on olla panuseks Naise heaolu ja rahulolu suurenemises, tõsta tema energeetikat. Minu töö on minu suur kirg ja hobi, olen südame põhjani inspireeritud kõigest, mis toob mind ja mu klienti lähemale ilule, harmooniale, rahulolule. Tegelen palju iseenda tasakaalu, sisemise arengu ja rahuloluga- ainult nii saan olla panuseks teistele. Teed tervisemaailmas alustasin Tartu Ülikoolis õppides hambaravi – huvi tõi mind aga kosmeetikuõppesse. Mind köidab inimene kui holistiline tervik – ilu, tervis, harmoonia ning tasakaal- see on õnn. Kui saan tuua naeratuse näole oma klientidele ja muuta tema päevas kasvõi osakene ilusamaks, olen rõõmus. Õpin hetkel Tervise Akadeemias toitumisnõustamist, nii et peagi saab meie salongis ka oma toitumist analüüsida. Eriti köidavad mind heaoluhoolitsused, massaaž- naudin emotsiooni, mida saan kliendis luua. Oled oodatud! Aitähh, et usaldad end minu kätesse. Ilusa kohtumiseni!
#000010